ddrg/super_eurlex huggingface dataset:
(4)

Agenciji je treba dodeliti tudi izvajanje konvencije z Evropskim glasom potrošnikov pri standardizaciji („ANEC“), ki ga ureja Uredba Evropskega parlamenta in Sveta o evropski standardizaciji in spremembi Direktive Sveta 89/686/EGS z dne 21. decembra 1989 o približevanju zakonodaj držav članic v zvezi s osebno zaščitno opremo (10), Direktive Sveta 93/15/EGS z dne 5. aprila 1993 o usklajevanju določb v zvezi z dajanjem eksplozivov za civilno uporabo v promet in njihovim nadzorom (11), Direktive Evropskega parlamenta in Sveta 94/9/ES z dne 23. marca 1994 o približevanju zakonodaje držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (12), Direktive Evropskega parlamenta in Sveta 94/25/ES z dne 16. junija 1994 o približevanju zakonov in drugih predpisov držav članic v zvezi s plovili za rekreacijo (13), Direktive Evropskega parlamenta in Sveta 95/16/ES z dne 29. junija 1995 o približevanju zakonodaje držav članic v zvezi z dvigali (14), Direktive 97/23/ES Evropskega parlamenta in Sveta z dne 29. maja 1997 o približevanju zakonodaje držav članic v zvezi s tlačno opremo (15), Direktive 98/34/ES Evropskega parlamenta in Sveta z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov (16), Direktive Evropskega parlamenta in Sveta 2004/22/ES z dne 31. marca 2004 o merilnih instrumentih (17), Direktive 2007/23/ES Evropskega parlamenta in Sveta z dne 23. maja 2007 o dajanju pirotehničnih izdelkov v promet (18), Direktive 2009/105/ES Evropskega parlamenta in Sveta z dne 16. septembra 2009 v zvezi z enostavnimi tlačnimi posodami (19) ter Direktive 2009/23/ES Evropskega parlamenta in Sveta z dne 23. aprila 2009 o neavtomatskih tehtnicah (20).
(4)

V skladu s prvim pogojem morajo imeti bonitetne agencije v tretji državi dovoljenje oziroma biti registrirane ter morajo biti predmet stalnega učinkovitega nadzora in izvrševanja. Avstralski pravni in regulativni okvir za bonitetne agencije je začel veljati 1. januarja 2010. Vsi zadevni zakoni in drugi predpisi, in sicer zakon o gospodarskih družbah (2001) ter zakon o Avstralski komisiji za vrednostne papirje in naložbe (ASIC) (2001), so začeli veljati. V skladu s tem regulativnim okvirom morajo biti bonitetne agencije registrirane in pod stalnim nadzorom Avstralske komisije za vrednostne papirje in naložbe (ASIC). Avstralski pravni in nadzorni okvir podeljuje ASIC zadostna pooblastila, da lahko učinkovito nadzoruje in izvršuje bonitetne agencije, vključno s pooblastilom za sankcioniranje bonitetnih agencij, ki kršijo veljavne predpise: ASIC lahko zaseže dokumente, ki jih niso pripravile bonitetne agencije. Na podlagi naloga za preiskavo, ki ga odobri pooblaščen sodni organ, lahko ASIC preišče prostore bonitetnih agencij. Poleg tega zakon o gospodarskih družbah pooblašča ASIC, da lahko zvezno sodišče zaprosi za nalog za preklic dovoljenja bonitetni agenciji. Po takšnem preklicu dovoljenja lahko ASIC zaprosi sodišče za nalog za stalno prepoved izdaje bonitetnih ocen v Avstraliji za bonitetno agencijo. V skladu z zakonom o gospodarskih družbah lahko ASIC tudi zaprosi za nalog za prekinitev protipravnega ravnanja bonitetne agencije ali za uvedbo denarnih kazni, če agencija krši katero koli izmed obveznosti iz zadevne zakonodaje o finančnih storitvah. Sporazum o sodelovanju, sklenjen med ESMA in ASIC, določa izmenjavo informacij v zvezi z ukrepi izvrševanja in nadzora, sprejetimi proti čezmejnim bonitetnim agencijam.
2.

točka II.1.4.2 se nadomesti z naslednjim: „II.1.4.2. Nakup, gradnja ali prenova 1. Kadar je pridobitev nepremičnin bistvena za izvajanje projekta in jasno povezana z njegovimi cilji, sta nakup nepremičnin, tj. že zgrajenih zgradb, ali gradnja nepremičnin upravičena do sofinanciranja na podlagi vseh ali dela stroškov ali na podlagi amortizacije pod spodaj navedenimi pogoji in brez poseganja v uporabo strožjih nacionalnih predpisov: (a) pridobi se potrdilo neodvisnega pooblaščenega cenilca ali ustrezno pooblaščenega uradnega organa, ki ugotovi, da nakupna cena ne presega tržne vrednosti, in bodisi potrdi, da so nepremičnine v skladu z nacionalnimi predpisi, bodisi natančno navede točke, ki niso skladne in jih končni upravičenec namerava odpraviti v okviru projekta; (b) nepremičnine niso bile kupljene z donacijo Skupnosti kadar koli pred izvajanjem projekta; (c) nepremičnine se morajo uporabljati izključno za namen, naveden v projektu, za obdobje najmanj deset let po datumu zaključka projekta, razen če Komisija izrecno ne določi drugače, v primeru sofinanciranja vseh ali dela stroškov; v primeru sofinanciranja na podlagi amortizacije se to obdobje skrajša na pet let; (d) nakup nepremičnine se izvede ob spoštovanju načel razmerja med kakovostjo in ceno ter stroškovno učinkovitostjo, prav tako pa mora biti sorazmeren s ciljem, ki ga je treba doseči z izvajanjem projekta; (e) v primeru sofinanciranja na podlagi amortizacije je upravičen le tisti delež amortizacije teh sredstev, ki ustreza trajanju uporabe za namene projekta in stopnji dejanske uporabe za namene projekta; amortizacija se izračuna v skladu z nacionalnimi računovodskimi pravili. 2. Stroški za prenovo, obnovo in posodobitev nepremičnin so upravičeni do sofinanciranja na podlagi vseh ali dela stroškov ali na podlagi amortizacije. V primeru stroškov prenove se uporabljata samo pogoja iz točk (c) in (e) odstavka 1.“
(3)

V skladu s sklepom Odbora Varnostnega sveta Združenih narodov (VSZN), ki je bil ustanovljen v skladu z Resolucijo 1737 (2006), bi bilo treba dve osebi in en subjekt odstraniti s seznama v Prilogi II k Sklepu 2010/413/SZVP in jih vključiti na seznam oseb in subjektov, za katere se uporabljajo ukrepi iz Priloge I k navedenemu sklepu.
(1)

Odločba Komisije 2007/777/ES z dne 29. novembra 2007 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz iz tretjih držav nekaterih mesnih izdelkov in obdelanih želodcev, mehurjev in črev za prehrano ljudi in o razveljavitvi Odločbe 2005/432/ES (2) določa pravila za uvoz v Unijo pošiljk mesnih izdelkov ter pošiljk obdelanih želodcev, mehurjev in črev ter njihov tranzit in skladiščenje v Uniji, kakor so opredeljeni v Uredbi (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (3).
(1)

Sklep Komisije 2010/472/EU z dne 26. avgusta 2010 o uvozu semena, jajčnih celic in zarodkov ovc in koz v Unijo (2) določa seznam tretjih držav ali njihovih delov, iz katerih države članice odobrijo uvoz pošiljk semena, jajčnih celic in zarodkov ovc in koz v Unijo. Določa tudi dodatna jamstva glede določenih živalskih bolezni, ki jih predložijo nekatere tretje države ali njihovi deli iz prilog I in III k navedenemu sklepu, ter določa vzorce veterinarskih spričeval za tak uvoz v delu 2 prilog II in IV k Sklepu.
4.

Syria International Islamic Bank (SIIB) (alias Syrian International Islamic Bank; alias SIIB)

Naslov: Syria International Islamic Bank Building, Main Highway Road, Al Mazzeh Area, P.O. Box 35494, Damask, Sirija. Drug naslov: P.O. Box 35494, Mezza'h Vellat Sharqia'h, zraven konzulata Saudove Arabije, Damask, Sirija.

SIIB deluje kot "kulisa" Commercial Bank of Syria, kar je slednji banki omogočilo, da zaobide sankcije, ki jih je zoper njo uvedla EU. SIIB je v letih 2011 in 2012 na prikrit način omogočila financiranje v znesku skoraj 150 milijonov USD v korist Commercial Bank of Syria. Finančni dogovori, ki jih je domnevno sklenila SIIB, so bili dejansko sklenjeni s strani Commercial Bank of Syria. SIIB je poleg sodelovanja s Commercial Bank of Syria, da bi zaobšla sankcije, v letu 2012 omogočila več obsežnih plačil v korist Syrian Lebanese Commercial Bank, še ene banke, ki jo je EU že uvrstila na seznam. SIIB je tako pomagala zagotoviti finančno podporo sirskemu režimu.
Synergy Health (Thailand) Ltd.

Telefon: (+ 66) (0) 38 458431 do 3 in (+ 66) (0) 38 450092 do 3
(2)

Priloga III k Odločbi Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (2), navaja države članice in njihove regije, ki so priznane kot uradno proste enzootske goveje levkoze.
(2)

Unija s spoštovanjem in občudovanjem spremlja zgodovinske spremembe v Burmi/Mjanmaru v zadnjem letu ter se zavzema, da bi se širokopotezne reforme nadaljevale v vse tesnejšem sodelovanju z akterji politike in civilne družbe. Unija pozdravlja konkretne ukrepe, ki so se sprejeli za doseganje navedenega.
(2)

Navedeni ukrepi so določeni zlasti v Odločbi Komisije 2005/692/ES z dne 6. oktobra 2005 o nekaterih ukrepih zaščite v zvezi z aviarno influenco v tretjih državah (5), Odločbi Komisije 2005/734/ES z dne 19. oktobra 2005 o določitvi ukrepov biološke varnosti za zmanjšanje tveganja prenosa visoko patogene aviarne influence, ki jo povzroča virus influence A H5N1, s ptic, ki živijo v divjini, na perutnino in druge ptice v ujetništvu ter zagotavljanje sistema zgodnjega odkrivanja na območjih z izrazitim tveganjem (6), Odločbi Komisije 2007/25/ES z dne 22. decembra 2006 glede nekaterih zaščitnih ukrepov v zvezi z visoko patogeno aviarno influenco in premiki hišnih ptic, ki spremljajo svoje lastnike v Skupnost (7), in Odločbi Komisije 2009/494/ES z dne 25. junija 2009 o nekaterih zaščitnih ukrepih v zvezi z visoko patogeno aviarno influenco podtipa H5N1 na Hrvaškem in v Švici (8).
SL Uradni list Evropske unije L 110/38

DELEGIRANI SKLEP KOMISIJE

z dne 8. februarja 2012

o spremembi Priloge III k Sklepu št. 1080/2011/EU Evropskega parlamenta in Sveta o odobritvi jamstva EU Evropski investicijski banki za izgube pri posojilih in jamstvih za posojila za projekte zunaj Unije in o razveljavitvi Sklepa št. 633/2009/ES v zvezi s Sirijo

(2012/207/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Sklepa št. 1080/2011/EU Evropskega parlamenta in Sveta z dne 25. oktobra 2011 o odobritvi jamstva EU Evropski investicijski banki za izgube pri posojilih in jamstvih za posojila za projekte zunaj Unije in o razveljavitvi Sklepa št. 633/2009/ES (1) ter zlasti člena 4(2) Sklepa,

ob upoštevanju naslednjega:

(1) Sklepi Sveta o Siriji z dne 23. maja 2011 (2) Evropsko investicijsko banko (EIB) pozivajo, naj zaenkrat ne odobrava novih operacij financiranja EIB v Siriji.

(2) Resolucija Evropskega parlamenta z dne 7. julija 2011 o razmerah v Siriji, Jemnu in Bahrajnu glede na splošne razmere v arabskem svetu in Severni Afriki pozdravlja sklepe Sveta, da uvede stroge ukrepe proti Siriji ter zlasti, da pozove EIB, naj zaenkrat ne odobrava novih operacij financiranja v Siriji.

(3) Politične in ekonomske razmere v Siriji so se od sprejetja Sklepa št. 1080/2011/EU še dodatno poslabšale.

(4) Sklepi Sveta o Siriji z dne 14. novembra 2011 (3) so določili nove omejevalne ukrepe proti sirijskemu režimu z ustavitvijo izvrševanja izplačil ali drugih plačil na podlagi veljavnih posojilnih pogodb med EIB in Sirijo ali v povezavi z njimi.

(5) V tem okviru je Svet sprejel vrsto omejevalnih ukrepov, vključno s prepovedjo izvrševanja izplačil s strani EIB v povezavi z veljavnimi posojilnimi pogodbami med Sirijo in EIB, ki so sedaj vključeni v Sklep Sveta 2011/782/SZVP z dne 1. decembra 2011 o omejevalnih ukrepih proti Siriji in razveljavitvi Sklepa 2011/273/SZVP (4) ter Uredbi Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji in razveljavitvi Uredbe (EU) št. 442/2011 (5).

(6) Komisija je v sodelovanju z Evropsko službo za zunanje delovanje ocenila, da splošne gospodarske in politične razmere zahtevajo odstranitev Sirije iz Priloge III k Sklepu št. 1080/2011/EU, ki navaja seznam držav, upravičenih do financiranja EIB z jamstvom EU.

SPREJELA NASLEDNJI SKLEP:

Člen 1

V točki B(1) Priloge III k Sklepu št. 1080/2011/EU se beseda „Sirija“ izbriše.

Člen 2

Ta sklep začne veljati dan po objavi v Uradnem listu Evropske unije.

V Bruslju, 8. februarja 2012 Za Komisijo Predsednik José Manuel BARROSO

(1) UL L 280, 27.10.2011, str. 1.

(2) 3091. seja Sveta za zunanje zadeve.

(3) 3124. seja Sveta za zunanje zadeve.

(4) UL L 319, 2.12.2011, str. 56.

(5) UL L 16, 19.1.2012, str. 1.
Od zadnjih predsedniških volitev in med uličnimi demonstracijami so bile večkrat prekinjene mobilne zveze in izključena možnost pošiljanja kratkih sporočil, satelitski TV kanali so bili moteni, internet ponekod izključen ali vsaj upočasnjen.

4.

LARIJANI Sadeq

Kraj rojstva: Nadžaf (Irak) Datum rojstva: 1960 ali avgust 1961

Pravosodni minister. Pravosodni minister mora potrditi in odobriti vsako kazen za qisas (povračilo), hodoud (zločin proti bogu) in ta'zirat (zločin proti državi). Sem sodijo tudi dosojene smrtne kazni, bičanja in amputacije. Tako je osebno potrdil številne dosojene smrtne kazni, pri čemer so bili kršeni mednarodni standardi, vključno z usmrtitvijo s kamenjanjem (trenutno je 16 ljudi obsojenih na kamenjanje) in obešenjem, usmrtitvijo mladoletnih in javnimi usmrtitvami, kot so primeri, ko so bili zaporniki pred več tisočglavo množico obešeni z mostu. Dovolil je tudi telesna kaznovanja, kot so amputacije in kapljanje kisline v oči. Odkar je Sadeq Larijani na položaju pravosodnega ministra, je opazno poraslo število samovoljnih aretacij političnih nasprotnikov, zagovornikov človekovih pravic in pripadnikov manjšin. Od leta 2009 se je močno povečalo tudi število usmrtitev. Sadeq Larijani je odgovoren tudi za sistematične kršitve pravice do poštenega sojenja s strani iranskega sodstva.
(1)

V skladu s členom 18.1 Statuta ESCB lahko Evropska centralna banka (ECB) in nacionalne centralne banke držav članic, katerih valuta je euro, sklepajo kreditne posle s kreditnimi institucijami in drugimi udeleženci na trgu na podlagi ustreznega zavarovanja posojil. Merila za ugotavljanje primernosti zavarovanja za potrebe operacij denarne politike Eurosistema so določena v Prilogi I k Smernici ECB/2011/14 z dne 20. septembra 2011 o instrumentih in postopkih denarne politike Eurosistema (1) (v nadaljnjem besedilu: Splošna dokumentacija).
SL Uradni list Evropske unije L 41/16

IZVEDBENI SKLEP SVETA

z dne 10. februarja 2012

o dovoljenju uvedbe posebnega ukrepa Španiji in Franciji kot izjeme od člena 5 Direktive 2006/112/ES o skupnem sistemu davka na dodano vrednost

(2012/85/EU)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) in zlasti člena 395(1) Direktive,

ob upoštevanju predloga Evropske komisije,

ob upoštevanju naslednjega:

(1) Z dopisoma, ki ju je Komisija evidentirala dne 5. in 13. septembra 2011 sta Španija in Francija zahtevali dovoljenje uvedbe posebnega ukrepa kot izjeme od določb Direktive 2006/112/ES, zaradi izgradnje podzemnega električnega daljnovoda, ki bi povezal njuni električni omrežji.

(2) Komisija je z dopisi z dne 25. oktobra 2011 obvestila druge države članice o zahtevah Španije in Francije. Komisija je z dopisoma z dne 27. oktobra 2011 uradno obvestila Španijo in Francijo, da ima vse informacije, potrebne za presojo navedenih zahtev.

(3) Dne 27. junija 2008 sta Španija in Francija podpisali sporazum o izgradnji podzemnega električnega daljnovoda med mestoma Santa Llogaia v Španiji in Baixas v Franciji.

(4) Za namene dobavljanja blaga in opravljanja storitev ter nakupa blaga v Skupnosti in uvoza blaga, potrebnega za izgradnjo, se na podlagi posebnega ukrepa šteje, da se 50 % električnega daljnovoda nahaja v Španiji in 50 % v Franciji.

(5) V primeru neobstoja takšnega ukrepa bi bilo treba v skladu z načelom teritorialnosti za vsako dobavo preveriti, ali je kraj obdavčitve v Španiji ali Franciji.

(6) Zato je namen posebnega ukrepa poenostavitev postopka zaračunavanja davka na dodano vrednost za izgradnjo podzemnega električnega daljnovoda.

(7) Izjema bi lahko na celotni znesek prihodka držav članic iz davka, zbranega v fazi končnega porabnika, vplivala le v zanemarljivi meri in nima negativnega vpliva na lastna sredstva Unije iz davka na dodano vrednost –

SPREJEL NASLEDNJI SKLEP:

Člen 1

Ne glede na določbe člena 5 Direktive 2006/112/ES, lahko Španija in Francija za namene dobavljanja blaga in opravljanja storitev ter nakupa blaga v Skupnosti in uvoza blaga, potrebnega za izgradnjo, obravnavata podzemni električni daljnovod med mestoma Santa Llogaia v Španiji in Baixas v Franciji, kot da se 50 % daljnovoda nahaja na ozemlju Španije in 50 % na ozemlju Francije.

Člen 2

Ta sklep začne učinkovati na dan uradnega obvestila.

Člen 3

Ta sklep je naslovljen na Kraljevino Španijo in Francosko republiko.

V Bruslju, 10. februarja 2012 Za Svet Predsednica C. ANTORINI

(1) UL L 347, 11.12.2006, str. 1.
(4)

Portugalska je zato predložila načrt za preventivno cepljenje proti aviarni influenci, ki se je izvajal kot dolgotrajni ukrep do 31. julija 2009, ki je bil odobren z Odločbo Komisije 2008/838/ES z dne 3. novembra 2008 o preventivnem cepljenju proti nizko patogeni aviarni influenci pri racah mlakaricah na Portugalskem in nekaterih ukrepih, ki omejujejo premike takšne perutnine in njenih proizvodov (3). Portugalska je do 31. julija 2011 izvajala nadaljnji načrt za preventivno cepljenje, odobren s Sklepom Komisije 2010/189/EU z dne 29. marca 2010 o preventivnem cepljenju proti nizko patogeni aviarni influenci pri racah mlakaricah na Portugalskem in nekaterih ukrepih, ki omejujejo premike takšne perutnine in njenih proizvodov (4).
(2)

PVO je dne 11. novembra 2008 na predlog generalnega sekretarja/visokega predstavnika s Sklepom EU BAM Rafah/1/2008 (2) imenoval g. Alaina FAUGERASA za vodjo misije EU BAM Rafah. Potem je PVO dne 21. maja 2010 na predlog visoke predstavnice Unije za zunanje zadeve in varnostno politiko (VP) s Sklepom EU BAM Rafah/1/2010 (3) trajanje mandata g. Alaina FAUGERASA podaljšal do 24. maja 2011 ter navedeni mandat s Sklepom EU BAM Rafah/1/2011 (4) znova podaljšal do 31. decembra 2011.
(1)

Kot je izpostavila Komisija v sporočilu z naslovom „Evropski akcijski načrt za e-upravo za obdobje 2011–2015“ (v nadaljnjem besedilu: akcijski načrt za e-upravo (1)), so „države članice v celoti zavezane političnim prednostnim nalogam malmöške deklaracije“ (2). Evropsko komisijo so tudi pozvale, naj organizira skupno upravljanje tega akcijskega načrta, da bi lahko aktivno sodelovale pri njegovem izvajanju. Maja 2011 je Svet v sklepih (3) potrdil akcijski načrt za e-upravo in v njem določene ukrepe.
SL Uradni list Evropske unije L 263/14

SKLEP EVROPSKEGA PARLAMENTA IN SVETA

z dne 27. septembra 2011

o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/030 NL/Noord-Holland in Flevoland, oddelek 18, Nizozemska)

(2011/657/EU)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije,

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 28 Sporazuma,

ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,

ob upoštevanju predloga Evropske komisije,

ob upoštevanju naslednjega:

(1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.

(2) Področje uporabe ESPG je bilo za vloge, predložene od 1. maja 2009 dalje, razširjeno na podporo delavcem, ki so postali presežni neposredno zaradi svetovne finančne in gospodarske krize.

(3) Medinstitucionalni sporazum z dne 17. maja 2006 omogoča uporabo ESPG do letne zgornje meje 500 milijonov EUR.

(4) Nizozemska je 20. decembra 2010 predložila vlogo za uporabo ESPG v zvezi s presežnimi delavci v 26 podjetjih, ki delujejo v sektorju, razvrščenem v oddelek 18 NACE Revizija 2 („Tiskarstvo in razmnoževanje posnetih nosilcev zapisa“), v regijah Noord Holland (NL32) in Flevoland (NL23) na Nizozemskem, na ravni NUTS II, ter jo dopolnila z dodatnimi podatki do 3. marca 2011. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 1 849 086 EUR.

(5) Zato bi bilo treba uporabiti ESPG, da se zagotovi finančni prispevek za vlogo, ki jo je predložila Nizozemska –

SPREJELA NASLEDNJI SKLEP:

Člen 1

V splošnem proračunu Evropske unije za proračunsko leto 2011 se iz Evropskega sklada za prilagoditev globalizaciji uporabi vsota 1 849 086 EUR v odobritvah za prevzem obveznosti in odobritvah plačil.

Člen 2

Ta sklep se objavi v Uradnem listu Evropske unije.

V Strasbourgu, 27. septembra 2011 Za Evropski parlament Predsednik J. BUZEK Za Svet Predsednik M. DOWGIELEWICZ

(1) UL C 139, 14.6.2006, str. 1.

(2) UL L 406, 30.12.2006, str. 1.
(2)

Po zadnji objavi seznama strani v preiskavi (7) je bilo izbrano obdobje preiskave. To obdobje traja od 1. januarja 2011 do 31. julija 2011. Prav tako so bile zahtevane dodatne informacije iz let 2009 in 2010. Vprašalnik glede informacij o dejavnostih sestavljanja v zadevnem obdobju je bil poslan vsem stranem v preiskavi.
SL Uradni list Evropske unije L 14/20

SKLEP EVROPSKEGA PARLAMENTA IN SVETA

z dne 15. decembra 2010

o uporabi instrumenta prilagodljivosti

(2011/29/EU)

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti petega odstavka točke 27 Sporazuma,

ob upoštevanju predloga Evropske komisije,

ob upoštevanju dejstva, da sta se veji proračunskega organa, potem ko sta proučili vse možnosti za prerazporeditev proračunskih sredstev v podrazdelku 1a in razdelku 4, na spravnem sestanku 11. novembra 2010 sporazumeli o uporabi instrumenta prilagodljivosti, da se dopolni financiranje v proračunu za leto 2011, in sicer s prekoračitvijo zgornjih meja v podrazdelku 1a in razdelku 4, za:

— 18 milijonov EUR za program vseživljenjskega učenja v podrazdelku 1a,

— 16 milijonov EUR za program konkurenčnosti in inovacij v podrazdelku 1a,

— 71 milijonov EUR za Palestino v razdelku 4 –

SPREJELA NASLEDNJI SKLEP:

Člen 1

V okviru splošnega proračuna Evropske unije za proračunsko leto 2011 se uporabi instrument prilagodljivosti za zagotovitev 34 milijonov EUR v sredstvih za prevzem obveznosti v podrazdelku 1a in 71 milijonov EUR v sredstvih za prevzem obveznosti v razdelku 4.

Ta zneska bosta uporabljena za dopolnitev financiranja za:

— 18 milijonov EUR za program vseživljenjskega učenja v podrazdelku 1a,

— 16 milijonov EUR za program konkurenčnosti in inovacij v podrazdelku 1a,

— 71 milijonov EUR za Palestino v razdelku 4.

Člen 2

Ta sklep se objavi v Uradnem listu Evropske unije.

V Strasbourgu, dne 15. decembra 2010 Za Evropski parlament Predsednik J. BUZEK Za Svet Predsednik O. CHASTEL

(1) UL C 139, 14.6.2006, str. 1.
(4)

Pogajanja s Srednjeafriško republiko so se uspešno končala in Prostovoljni sporazum o partnerstvu med Evropsko unijo in Srednjeafriško republiko o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT) (v nadaljnjem besedilu: Sporazum) je bil parafiran 21. decembra 2010.